रक्तदान शिविरों के साथ होंगे समाज सेवा के कार्य
भास्कर संवाददाता . बांसवाड़ा
राजस्थानके अग्रणी ग्रामीण बैंक बड़ौदा राजस्थान क्षेत्रीय ग्रामीण बैंक के स्थापना दिवस पर बांसवाड़ा क्षेत्राधीन बांसवाड़ा, डूंगरपुर एवं प्रतापगढ़ जिलों में 1 से 9 जनवरी तक सामाजिक सरोकार से जुड़े विभिन्न कार्यक्रम आयोजित किए जाएंगे।
क्षेत्रीय प्रबन्धक पीआर चौहान ने बताया कि 1 जनवरी को ग्रामीण बैंककर्मियों द्वारा सद्भावना रैली निकाली जाएगी। 2 जनवरी को स्वच्छता अभियान के तहत ग्रामीण बैंक कर्मियों द्वारा बैंक शाखा परिसर सहित सार्वजनिक स्थानों पर साफ-सफाई की जाएगी। 3 जनवरी को क्षेत्रीय कार्यालय स्तर पर खेलकूद प्रतियोगिताओं का आयोजन किया जाएगा, जिसमें बैंक स्टाफ सदस्य एवं उनके परिजन भाग लेंगे। 4 जनवरी को बैंक के क्षेत्रीय कार्यालय परिसर में सुबह 8.00 बजे से स्वैच्छिक रक्तदान शिविर होगा। वहीं 5 जनवरी को अनाथालय/वृद्धाश्रम/मूक बधिर विद्यालय में सेवा कार्य सम्पादित किए जाएंगे। इसके अगले दिन 6 जनवरी को ग्रामीण शाखाओं द्वारा बैंक चौपालों का आयोजन किया जाएगा वहीं 7 जनवरी को ग्रामीण क्षेत्रों में स्वास्थ्य जांच शिविर आयोजित किए जाएंगे।
उन्होंने बताया कि 8 जनवरी को क्षेत्रीय कार्यालय में एक समारोह का आयोजन कर बैंक से सेवानिवृत्त हुए कार्मिकों का अभिनंदन किया जाएगा। स्थापना दिवस समारोह के अंतिम दिन 9 जनवरी को अजमेर स्थित ग्रामीण बैंक के प्रधान कार्यालय में बैंक अध्यक्ष श्री केपी सिंह के सानिध्य में भव्य सांस्कृतिक कार्यक्रम आयोजित किए जाएंगे, जिसमें बैंक कार्मिक एवं उनके परिजन सांस्कृतिक प्रस्तुतियां देंगे।
hin_Deva bho_Deva awa_Deva hin_Deva hin_Deva